|  |  |  |
| --- | --- | --- |
| **КЫРГЫЗ РЕСПУБЛИКАСЫ****БАТКЕН ОБЛАСТЫ****БАТКЕН РАЙОНУ****САМАРКАНДЕК АЙЫЛ АЙМАГЫНЫН****АЙЫЛДЫК КЕНЕШИ** | **Описание: GERB** | **КЫРГЫЗСКАЯ РЕСПУБЛИКА****БАТКЕНСКАЯ ОБЛАСТЬ****БАТКЕНСКИЙ РАЙОН****АЙЫЛНЫЙ КЕНЕШ САМАРКАНДЕКСКОГО****АЙЫЛНОГО АЙМАКА** |

Самаркандек айылдык кеңешинин VI чакырылышынын кезексиз XVI сессиясынын

**№107 ТОКТОМУ**

13-сентябрь, 2024-жыл. Самаркандек айылы.

**С. Кожобаева атындагы жатак гимназия-мектеби жөнүндө**

Кыргыз Республикасынын “Жергиликтүү администрация жана жергиликтүү өз алдынча башкаруу органдары жөнүндө” Мыйзамын жетекчиликке алып, Кыргыз Республикасынын Министрлер Кабинетинин 2024-жылдын 27-августундагы “Кыргыз Республикасынын жалпы билим берүү уюмдарынын айрым маселелери жөнүндө” №519 токтомун, Баткен райондук мамлекеттик администрациясынын “Баткен районунун аймагындагы мектеп-гимназиялар жөнүндө” 2024-жылдын 11-сентябрындагы №84т токтомун аткаруу максатында Самаркандек айылдык кеңеши **токтом кылат:**

 1. Кыргыз Республикасынын Министрлер Кабинетинин 2024-жылдын 27-августундагы “Кыргыз Республикасынын жалпы билим берүү уюмдарынын айрым маселелери жөнүндө” №519 токтому аткарууга алынсын.

 2. Кыргыз Республикасынын Министрлер Кабинетинин 2024-жылдын 27-августундагы “Кыргыз Республикасынын жалпы билим берүү уюмдарынын айрым маселелери жөнүндө” №519 токтому менен бекитилген Кыргыз Республикасынын жалпы билим берүү жөнүндө типтүү жобого ылайык иш алып барылсын.

3. Самаркандек айыл өкмөтүнүн аймагында жайгашкан С.Кожобаева атындагы жатак гимназия-мектеби кайра **С.Кожобаева атындагы жалпы билим берүү жатак мектеби** болуп түзүлсүн.

4. Бул токтомдун аткарылуусун камсыз кылуу жагы Самаркандек айылдык кеңешинин жергиликтүү өз алдынча башкарууну өнүктүрүү, жалпыга маалымдоо каражаттары, коомдук уюмдар жана жергиликтүү коомдоштуктар менен байланыш боюнча туруктуу комиссиясына жана Самаркандек айыл өкмөтүнүн башчысынын орун басары Ж.Полотовго тапшырылсын.

5. Кыргыз Республикасынын мыйзамдарынын жана Самаркандек айылдык кеңешинин регламентинин талаптарына ылайык ушул токтомду Кыргыз Республикасынын Юстиция министрлигинин ченемдик укуктук актыларынын реестрине каттоо жагы айылдык кеңешинин жооптуу катчысына милдеттендирилсин.

**Төраганын орун басары: Г.Алимова**

|  |  |  |
| --- | --- | --- |
| **КЫРГЫЗ РЕСПУБЛИКАСЫ****БАТКЕН ОБЛАСТЫ****БАТКЕН РАЙОНУ****САМАРКАНДЕК АЙЫЛ АЙМАГЫНЫН****АЙЫЛДЫК КЕНЕШИ** | **Описание: GERB** | **КЫРГЫЗСКАЯ РЕСПУБЛИКА****БАТКЕНСКАЯ ОБЛАСТЬ****БАТКЕНСКИЙ РАЙОН****АЙЫЛНЫЙ КЕНЕШ САМАРКАНДЕКСКОГО****АЙЫЛНОГО АЙМАКА** |

Самаркандек айылдык кеңешинин VI чакырылышынын кезексиз XVI сессиясынын **№108 ТОКТОМУ**

13-сентябрь, 2024-жыл. Самаркандек айылы.

**Кыргыз Республикасынын Эсептөө палатасынын Ош шаары, Ош, Жалал-Абад жана Баткен областтары боюнча аймактык бөлүмү тарабынан түшкөн сунуштарды кароо жөнүндө**

Кыргыз Республикасынын “Жергиликтүү администрация жана жергиликтүү өз алдынча башкаруу органдары жөнүндө” Мыйзамын жетекчиликке алып, Кыргыз Республикасынын Эсептөө палатасынын Ош шаары, Ош, Жалал-Абад жана Баткен областтары боюнча аймактык бөлүмү тарабынан Баткен районунун Самаркандек айыл өкмөтүнүн 2023-жылдын 1-январынан 2023-жылдын 31-декабрына карата мезгил аралыгындагы бюджеттин түзүлүшүнө жана аткарылышына жүргүзүлгөн шайкештик аудиттин жыйынтыгы менен таанышып чыгып, Самаркандек айылдык кеңеши токтом кылат:

1. Кыргыз Республикасынын Эсептөө палатасынын Ош шаары, Ош, Жалал- Абад жана Баткен областтары боюнча аймактык бөлүмү тарабынан жүргузүлгөн шайкештик аудиттин жыйынтыгында келтирилген сунуштар (бюджеттик жана атайын каражаттарынын кассалык, казыналык эсептери боюнча операциялар, штат бирдиктердин жана эмгек акы төлөө фондусунун туура түзүлүшү, резервдик фонддун уюштурулушу жана анын максаттуу пайдалануусу, сапар чыгымдары, мамлекеттик айыл-чарба кайра бөлүштурүү фондусунун жерлеринин пайдалануусу жөнүндө) Самаркандек айыл өкмөтү тарабынан аткарууга алынсын.

 2. 2022-жылдын 31-декабрына өндүрүлбөй калган 24,8 миң сом карыздарды айыл өкмөтүнүн киреше бөлүгүнө ордуна койуу боюнча айыл өкмөтү тарабынан иш алып барылсын.

3. Каржы бузууларга жол берген жооптуу кызматкерлер - айыл өкмөтүнүн каржы-экономика бөлүмүнүн башчысы Э.Ражаповго жана жер адиси С.Аппазовго эскертүү берүү жагы Самаркандек айыл өкмөтүнүн башчысы К.Мергеновго тапшырылсын.

4. Бул токтомдун аткарылуусун камсыз кылуу жагы Самаркандек айылдык кеңешинин бюджет, экономика, муниципалдык менчик, айыл чарбасы, инвестиция, ишкердик иш жана тышкы экономикалык байланыш боюнча туруктуу комиссиясына жана Самаркандек айыл өкмөтүнүн башчысы К.Мергеновго тапшырылсын.

5. Кыргыз Республикасынын мыйзамдарынын жана Самаркандек айылдык кеңешинин регламентинин талаптарына ылайык ушул токтомду Кыргыз Республикасынын Юстиция министрлигинин ченемдик укуктук актыларынын реестрине каттоо жагы айылдык кеңешинин жооптуу катчысына милдеттендирилсин.

**Төраганын орун басары: Г.Алимова**

|  |  |  |
| --- | --- | --- |
| **КЫРГЫЗ РЕСПУБЛИКАСЫ****БАТКЕН ОБЛАСТЫ****БАТКЕН РАЙОНУ****САМАРКАНДЕК АЙЫЛ АЙМАГЫНЫН****АЙЫЛДЫК КЕНЕШИ** | **Описание: GERB** | **КЫРГЫЗСКАЯ РЕСПУБЛИКА****БАТКЕНСКАЯ ОБЛАСТЬ****БАТКЕНСКИЙ РАЙОН****АЙЫЛНЫЙ КЕНЕШ САМАРКАНДЕКСКОГО****АЙЫЛНОГО АЙМАКА** |

Самаркандек айылдык кеңешинин VI чакырылышыны кезексиз XVI сессиясынын **№109 ТОКТОМУ**

13-сентябрь, 2024-жыл. Самаркандек айылы.

 **Самаркандек айыл өкмөтүнүн 2023-2025-жылдар аралыгына түзүлгөн стратегиялык өнүгүү планына кошумча долбоорду киргизүү жөнүндө**

Кыргыз Республикасынын 2021-жылдын 20-октябрындагы “Жергиликтүү мамлекеттик администрация жана жергиликтүү өз алдынча башкаруу органдары жөнүндө” №123 Мыйзамын жетекчиликке алып, Самаркандек айылдык кеңешинин социалдык маселелер боюнча туруктуу комиссиясынын төрайымы К.Таабалдыеванын билдирүүсүн угуп талкуулап чыгып, Самаркандек айылдык кеңеши **ТОКТОМ КЫЛАТ :**

1. Самаркандек айыл өкмөтүнүн **Алыкул Осмонов атындагы орто мектебинин чатырын капиталдык оңдоп тузөтүү иштери** долбоору айыл аймагынын стратегиялык өнүгүү планына киргизилсин:

2. Самаркандек айыл өкмөтүнүн инвестиция тартуу жана туризм боюнча адиси тарабынан айыл аймагынын стратегиялык өнүгүү планына тийиштүү өзгөртүүлөр киргизилүүсү тапшырылсын.

3. Бул токтомдун аткарылуусун камсыз кылуу жагы Самаркандек айылдык кеңешинин мыйзамдуулукту, укук тартибин сактоо, жарандардын укугун жана кызыкчылыгын коргоо, архитектура, курулуш, транспорт жана экология боюнча туруктуу комиссиясына жана Самаркандек айыл өкмөтүнүн башчысынын орун басары Ж.Полотовго тапшырылсын.

4. Кыргыз Республикасынын мыйзамдарынын жана Самаркандек айылдык кеңешинин регламентинин талаптарына ылайык ушул токтомду Кыргыз Республикасынын Юстиция министрлигинин ченемдик укуктук актыларынын реестрине каттоо жагы айылдык кеңешинин жооптуу катчысына милдеттендирилсин.

**Төраганын орун басары: Г.Алимова**